Óbeisluð fegurð.

Já eins og sjá má hjá henni Matthildi æringja Helgadóttur bloggvinkonu minni hér; http://matthildurh.blog.is/blog/matthildurh/ Þá verður frumsýnd heimildamynd um þetta uppátæki hennar og fleiri kvenna henni líkar, sem byrjaði í fyrravor. Og svo auðvitað Guðmundur hennar ekta maki, sem stendur með Matthildi sinni í einu og öllu.

Hér má sjá þessa frumkvöðla, sem láta sér ekki allt fyrir brjósti brenna.

Það var mikið fjölmiðlafár í kring um þetta allt saman og hér erum við Matthildur að skemmta okkur í viðtali við BBC.

Það voru blaðamanna fundir og allskonar uppá komur, sem var reyndar hin besta skemmtun.

Matthildur ábúðarmikil á svip að tala við einhvern blaðasnápinn í Langburtistan.

Hér er verið að mynda hana í heimildarmyndinni. Hrafnhildur mundar hér myndavélina.

Við hin fylgjumst með og lærum af fyrirliðanum.

Þessir grallarar tóku þátt, annar frá Jamaica hinn frá Ástralalíu, þeir eru hér að gera grín að þeim sem hneyksluðust á afstöðu Frjálslynda flokksins í innflytjendamálum, og heimtuðu að fá merki til að bera um bæinn.

Hér er svo hin óbeislaða fegurð að leggja okkur hinum lífsreglurnar. Ég vona að hún verði með okkur fyrir sunnan, því það er erfitt að koma auga á hve hún er frábær svona á mynd. Hún átti salinn bókstaflega, sérstaklega þegar hún fór inn með löbbuna sína og sagði brandara. Þetta er fegurð sem kemur innan frá.

Nokkrir þátttakendur, í undirbúningnum. Við höfðum öll mjög gaman af þessu.

Svo var að máta dress, fara í hárgreiðslu og andlitsmálningu. Við vorum sko aldeilis flott öll sömul. Sýndum föt og höfðum einhver heimatilbúin skemmtiatriði.

En mest megnis höfðum við bara gaman af öllu saman, og vorum bestu vinir.

Ég var mjög ánægð með minn titil, ungfrú Ára 2007, eini titillinn sem mig virkilega langaði að hreppa. Hamingjan var því mikil.

En þetta var frábær skemmtun, og það besta var að fólkið í salnum var mjög ánægt, og allir sem nærri þessu komu. Það gerðist eitthvað svo yndælt og skemmtilegt.
Og þökk sé Mattildi, Gumma, Eygló, Íris, Grétu og öllum hinum fyrir að fá að taka þátt í þessu ævintýri. Og nú er endapunkturinn sem sagt á föstudagskvöldið. Þá förum við saman á heimildarmyndina, og skemmtum okkur svo ærlega.

Fyrri ummæli:
Mikið hefur verið gaman hjá ykkur og flott mynd af þér ungfrú Ára, verður heimildarmyndin sýnd í sjónvarpinu ??

Mér fannst þetta alveg stórkostlegt hjá ykkur og ég segi eins og Kristín, kemur þessi heimildarmynd í sjónvarpinu? Þú ert flott ungfrú Ára

Ummæli:
Skemmtileg hugmynd, frábær titill og passar svo vel fyrir þig. Heimildamynd um þetta allt saman er toppurinn, vona að hún fari víðar.

Verkefni: Tilfinning
Merking: Gleði